Марчэл Чалаку

Іон-Марчэл Чалаку (; нар. , Бузэў, Румынія) — румынскі дзяржаўны і палітычны дзеяч. Прэм’ер-міністр Румыніі з 15 чэрвеня 2023 года. Лідар Сацыял-дэмакратычнай партыі Румыніі (СДП).

 Біяграфія 
Нарадзіўся ў сям’і кадравага вайскоўца, камандзіра ў адстаўцы Іона Чалаку, лётчыка, узнагароджанага Ганаровым знакам Ваенна-паветраных сіл. Юрыст па адукацыі, выпускнік  (1995). У 2012 годзе атрымаў ступень магістра ў галіне кіравання дзяржаўнымі фінансамі ў .

Стаў удзельнічаць у палітычнай дзейнасці ў межах Фронту нацыянальнага выратавання, да якога далучыўся ў 1990 годзе. Потым быў членам FDSN, якая ператварылася ў Партыю сацыял-дэмакратыі Румыніі, перайменаваную ў 2001 годзе ў Сацыял-дэмакратычную партыю Румыніі. Займаў розныя пасады ў структурах PSD і яе маладзёжнай арганізацыі, у 2010 годзе стаў старшынёй партыі ў Бузэў, а ў 2015 годзе ўзначаліў яе структуры ў акрузе. Працаваў юрысконсультам. У 2005 годзе быў часовым прэфектам (прадстаўніком урада) у павеце Бузэў. У 2007—2008 гадах у якасці выканаўчага дырэктара кіраваў Urbis Serv S.R.L. З 2008 па 2012 год займаў пасаду віцэ-мэра Бузэў.

Упершыню абраны ў Палату дэпутатаў у 2012 годзе, ён паспяхова балатаваўся на пераабранне на выбарах 2016 года. У чэрвені 2017 года ён быў прызначаны намеснікам прэм’ер-міністра ва ўрадзе Міхая Тудосэ. У студзені 2018 года ён падаў у адстаўку ў знак салідарнасці з сыходзячым прэм’ер-міністрам Міхаем Тудосэ, пакінуўшы пасаду ў тым жа месяцы.

У маі 2019 года ён стаў новым старшынёй ніжняй палаты румынскага парламента, якую ён узначальваў да снежня 2020 года. З канца 2019 года таксама выконваў абавязкі старшыні PSD. Абраны новым лідарам гэтай партыі ў жніўні 2020 года. У тым жа годзе ўзначаленая ім PSD атрымала найбольшую колькасць месцаў у абедзвюх палатах парламента (аднак засталася ў апазіцыі). Яе лідар быў пераабраны ў Палату дэпутатаў. У лістападзе 2021 года, пасля заключэння кааліцыйнага пагаднення PSD з PNL і UDMR, Марчэл Чалаку вярнуўся на пасаду старшыні Палаты дэпутатаў.

12 чэрвеня 2023 года Нікалае Чукэ з Нацыянал-ліберальнай партыі падаў у адстаўку з пасады прэм’ер-міністра, выконваючы кааліцыйнае пагадненне, якое прадугледжвала яго замену прадстаўніком сацыял-дэмакратаў падчас бягучага парламенцкага тэрміну. Новым старшынёй урада быў прызначаны Марчэл Чалаку, які сышоў з пасады спікера ніжняй палаты парламента. 15 чэрвеня новы ўрад (сфарміраваны выключна PSD і PNL) быў зацверджаны парламентам. Кабінет міністраў лідара сацыял-дэмакратаў пачаў працаваць у той жа дзень пасля таго, як прэзідэнт Клаўс Яханіс падпісаў указ аб яго прызначэнні і прывёў да прысягі членаў урада.

 Сям’я 
Жанаты, мае сына. Валодае англійскай і французскай мовамі.

 Крыніцы 

Катэгорыя:Старшыні Палаты дэпутатаў Румыніі
Катэгорыя:Прэм’ер-міністры Румыніі